Skirennliste for Rustad IL, langrennsgruppa 2020/2021
Gruppe 13 år og 14 år (født – 2008 og 2007)

|  |  |  |  |  |
| --- | --- | --- | --- | --- |
| ***Dato:*** | ***Renn:*** | ***Sted:*** | ***Stilart:*** | ***Merknader:*** |
| 9.1 | KM Skagen, sprint | Sognsvann snøpark | Fri |  |
| 10.1 | Lauritz Bergendahls Minneløp | Sørkedalen | Kl |  |
| 11.1 | Klubbrenn 1 | Rustad Skistadion | Fri | Settes et klassisk spor i kanten av løypa |
| 13.1 | Heming-stafetten | Holmenkollen | Fri | 4-manns-stafett med løpere fom 10 år og tom junior |
| 17.1  | Hemingrennet | Holmenkollen | Kl |  |
| 23.1 | Oslo Skifestival | Holmenkollen | Fri |  |
| 31.1 | KM | Linderudkollen | Kl |  |
| 6.2 | Østmarkrunden | Rustad Skistadion | Kl | Turrenn  |
| 10.2 | Klubbrenn 2 | Rustad Skistadion | Fri | Settes et klassisk spor i kanten av løypa |
| 13.2 | Rustad-stafetten | Rustad Skistadion | Fri | KM stafett |
| 14/2 | Rossignolrennet | Lillomarka | Kl /Fri ? |  |
| 1.3 | Klubbrenn 3 | Rustad Skistadion | Fri  | Settes et klassisk spor i kanten av løypa |
| 6.3 | Ragdesprinten | Linderudkollen | Fri |  |
| 7.3 | Kollmila | Frønsvollstråkka-Kringsjå | Fri |  |
| 8.3 | Martin-crossen | Voksenjordet | Fri |  |
| 13.3 | Klubbmesterskap | Rustad skistadion | Kl /Fri  | Alle bør delta  |
| 7.4 | Klubbrenn 4 | Rustad skistadion | Fri  | Timesløp, fellesstart |

**Hei alle nye rekrutter!**

Vi håper at dere alle tar del i arrangementene som er nevnt over, men vi presiserer at det er frivillig å gå skirenn. Vi ønsker også å presisere at her er det viktigst å delta. Skirenn er ikke så alvorlig som mange tror. Vi går skirennet, men både før og etterpå har vi det gøy. Du blir kjent også med mange nye klubbvenner og venninner for når vi er på skirenn har vi litt bedre tid til sosialt samvær.

**Diverse**

Oppmann vil normalt ha nærmere opplysninger om starttider (klassevis) tre dager før renndagen. Se også linker til rennarrangøren for nærmere informasjon eller gå direkte inn på Skiforbundets terminliste:

<http://www.skiforbundet.no/langrenn/terminliste-langrenn/>

Det er løperens og foreldrenes ansvar å sjekke starttider o.l. Ta gjerne kontakt med din oppmann hvis det er noe du lurer på

Kryss av for de renn du ønsker å gå **innen 15. Desember** 2020.

Når du kommer på skirennet møtes vi ved Rustad-flagget. Klubben har normalt noen som kan bidra med evt. smøretips og/ eller smørehjelp.

Startnummer hentes samlet av en utpekt person i Rustad IL. Oppmøte ved Rustad-flagg ca. en time før din starttid er lurt, spesielt hvis det er klassisk renn og man må smøre ski.

**Påmelding og dekning av skirenn for aktive medlemmer:**

**Forhåndspåmelding til skirenn:**

Ordinær påmelding skal skje gjennom oppmann for de aldersbestemte klasser. Ved påmelding i rett tid dekker klubben startkontingenten fullt ut. Tidsfrist for ordinær påmelding **er fastsatt** av styret i langrennsgruppa og er 10 dager før skirenndagen.

Hvis man **ikke starter/bryter, uansett grunn**, konkurransen man er påmeldt i, belastes man etter endt sesong med hele startkontingenten. Pris på startkontingenten er for sesongen NSFs gjeldende satser for de ulike årsklasser.

Av-/ påmelding skal varsles innen **10 dager** før skirennet til oppmannen.

***Alle blir automatisk påmeldt til alle klubbrenn, men ikke klubbmesterskapet.***

**Etteranmeldelse til skirenn:**

Det **er ingen** dekning av startkontingent for etteranmeldelse, uansett grunn. (Det kan imidlertid gis dispensasjon hvis det er spesielle forhold som avlysning pga snømangel og dermed flytting av renn).

**Etteranmeldelse bør unngås da det medfører mye ekstra jobb for arrangøren, våre** **oppmenn og ikke minst for den aktive selv.** Så prøv å unngå dette. Dyrt blir det også!

Pris på startkontingent + etteranmeldingsavgift er for sesongen NSFs gjeldende satser for de ulike årsklasser. Av-/ påmelding skal varsles innen **10 dager** før skirennet til oppmannen.

## Tidtakerbrikke for skirenn

Alle langrennsgruppas medlemmer fom klasse 11 år anmodes om å kjøpe sin egen tidtakerbrikke til bruk i skirenn. Dette gjelder ikke for de som kun går klubbrenn som arrangeres på Skullerud.

Det vil også være mulig å leie brikke for alle over 11 år når de skal gå skirenn, men dette blir dyrt og er en utgift hvert enkelt medlem selv må dekke. Faktura sendes ut etter endt sesong. Det kan også være enkelte arrangører som praktiserer betaling av brikke dirrekte til arrangør ved oppmøte på rennkontor.

**Kjøp av brikke:**Dersom du ønsker å kjøpe brikke, kan den bestilles hos [Emit webshop](http://www.emit.no/products). Se førøvrig mer info om tidtakerbrikke på Skiforbundets kjemmeside: [www.skiforbundet.no](http://www.skiforbundet.no)

## Skilisens

Alle som har fylt 13 år **MÅ** ha skilisen for å delta i skirenn. Dette bestilles gjennom leder i langrennsgruppa, Barbro Tomter Dahlen på mail: langrenn@rustad-idrettslag.no Husk å merke mailen med «skilisens».